Здравейте, преди 2 години придобих чрез Нотариален акт за дарение 1/2 идеална част от апартамент, който преди това беше в съсобственост със сестра ми. Тъй като искам да продам апартамента ме интересува за в бъдеще дали това крие някакви рискове за мен и бъдещият купувач на апартамента?




Дарение на 1/2 идеална част от имот
===================================

 

Отчужденията на подарени недвижими имоти, извършени от надарените, срещу които е постановено намалението на запазена част, станали преди да е изтекла една година от откриване на наследството или след като е била вписана исковата молба за намалението, могат да се отменят по иск на наследника, ако той не може да допълни своята запазена част от имуществото на надарения и ако приобретателят не допълни запазената част в пари – така чл. 37, ал. 1 от Закона за наследството.


Поздрави,  

адв. Николина Митова  

тел. 0898 303092




Здравейте,


нотариалният акт за дарение може да бъде оспорен в съда при накърняване на запазената част на наследниците на сестра Ви, като оспорването може да стане след нейната смърт /след откриване на наследството/. Така чл. 28, ал. 1 от Закона за наследството – “когато наследодателят остави низходящи, родители или съпруг, той не може със завещателни разпореждания или чрез дарение да накърнява онова, което съставлява тяхна запазена част от наследството.”


Поздрави,  

адв. Николина Митова  

тел. 0898 303092




Здравейте,


за точен и коректен отговор следва да се прегледа нотариалният акт, тъй като от описанието Ви не става ясно дали към момента имотът е съсобствен или сте единствен собственик. В случай че сте единствен собственик, можете да се разпореждате с правото на собственост и да продавате, дарявате апартамента и пр. 


Поздрави,  

адв. Николина Митова  

тел. 0898 303092


